A KÖZSZOLGÁLATI TÖRVÉNYSZÉK VÉGZÉSE
(első tanács)
2009. november 10.
F‑70/07. sz. ügy
Luigi Marcuccio
kontra
az Európai Közösségek Bizottsága
„Közszolgálat – Tisztviselők – Kártérítési kereset – Keresetek párhuzamosságára alapított kifogás – Nyilvánvaló elfogadhatatlanság”
Tárgy: Az EK 236. cikk és az EA 152. cikk alapján benyújtott kereset, amelyben L. Marcuccio többek között kéri a Bizottság kötelezését
a neki állítólag a T‑176/04. sz. ügyben keletkezett visszatérítendő költségek visszafizetésének megtagadásával okozott károk
megtérítésére.
Határozat: A Közszolgálati Törvényszék az első, második, harmadik és hatodik kereseti kérelmet mint nyilvánvalóan elfogadhatatlant elutasítja.
A felek maguk viselik saját költségeiket az első, második, harmadik és hatodik kereseti kérelem tekintetében, beleértve a
T‑176/04. DEP. sz. ügyben felmerült költségeket is.
Összefoglaló
Eljárás – Költségek – Megállapítás – Tárgy
(EK 236. cikk; személyzeti szabályzat, 91. és 92. cikk, (1) bekezdés)
A jogalkotó a költségek megállapításának különös eljárását hozta létre arra az esetre, amikor a felek között az Elsőfokú Bíróság
által hozott, a jogvitát eldöntő és a költségek viseléséről határozó ítéletét vagy végzését követően nincs egyetértés a megtérítendő
költségek összegét és jellegét tekintve. Másfelől az Elsőfokú Bíróság eljárási szabályzata 92. cikkének 1. §‑ában szereplő,
a költségek megállapítására vonatkozó e különös eljárás kizárólag a Közösség szerződésen kívüli felelősségét vitató kereset
keretében felmerült költségekkel azonos, illetve azonos célú költségek követelésére vonatkozik. Így a felperes az EK 236. cikk
és a személyzeti szabályzat 91. cikke alapján nem nyújthat be olyan keresetlevelet, amelynek valójában ugyanaz a tárgya, mint
a költségek megállapítása iránti kérelemnek.
(lásd a 16. és 17. pontot)
Hivatkozás:
az Elsőfokú Bíróság T‑351/03. sz., Schneider Electric kontra Bizottság ügyben 2007. július 11‑én hozott ítéletének (EBHT 2007.,
II‑2237. o.) 297. pontja.